Túrakód: G-TP\_Eper / Táv.: 1,1 km / Frissítve: 2023-09-05

Túranév: Teljesítésigazolás gyakorlóséta Eperjes

Leírás:

Teljesítménytúránk **5 résztáv**ból áll.   
Teljesítése **6 ellenőrzőpont**-igazolást igényel.

Rajtja és célja ugyanott van: **Eperjes, Rajt-Cél** (DA092INF) /   
Eper\_R-C / N46 42.429 E20 33.684.

*(A túra navigációjának elsődleges anyaga a letölthető nyomvonal. A leírás nem helyettesíti a nyomvonal használatát, csupán kiegészíti azt.)*

***1. résztáv:****/Eperjes, Rajt-Cél (DA092INF) - Eperjes, Orvosi rendelő/*  
A rajt QR-kód beolvasását követően É-ÉNY-ra a Király-tó irányába induljunk a járdán.

Elérve az első kiágazást *(Béke utca)* az úttest másik oldalán az Orvosi rendelő előtt álló fa villanypóznánál találjuk az **Eper-01** kódú ellenőrzőpontot.

*(Eper-01 koordinátái: N46 42.547 E20 33.630)*

***2. résztáv:*** */Eperjes, Orvosi rendelő - Eperjes, Állatsimogató)*/  
Korábbi menetirányunkban haladjunk tovább a járdán! A kereszteződés elérése előtt keljünk át az úttesten, közben elsőbbséget biztosítva az ott közlekedőknek. A kis gyaloghídon keresztül jutunk az Állatsimogató területére, mely a település egyik büszkesége. Láthatunk itt szürkemarhát, mangalicát és rackákat is.

Az ellenőrzőpont *(****Eper\_02****)* a terület É-i, Király-tó felöli részén, a gémeskút oszlopán, a D-DK-i oldalon található.

*(Eper\_02 koordinátái: N46 42.652 E20 33.522)*

***3. résztáv:*** */Eperjes, Állatsimogató - Eperjes, Játszótér (ÉNY)/*Ellenőrzőpont beigazolását követően visszafelé indulva a kis gyaloghídon át hagyjuk el a területet.

Most az úttest másik oldalán, a DNY-i járdán haladjunk a játszótér sarkáig. Itt jobbra fordulva *(NY-DNY)*, szilárd burkolatú, hosszú bejárón jutunk be *(bal oldalunkon a játszótérrel)* az ellenőrzőpont *(****Eper\_03****)* helyéül szolgáló öreg hársfáig, mely jobbról *(É-ÉNY)* helyezkedik el a terület belső sarka közelében.

*(Eper\_03 koordinátái: N46 42.473 E20 33.604)*

***4. résztáv:****/ Eperjes, Játszótér (ÉNY) - Eperjes, Szent István tér (NY)/*Csekkolást követően a játszótér belső *(NY)* szélén induljunk tovább a Polgármesteri Hivatal irányába *(D)*.

Haladás közben szinte észrevétlenül kerülünk a játszótér mellől a Szent István tér sarkára, szélére, ezzel meg is érkezve az ellenőrzőpont *(****Eper\_04****)* közvetlen közelébe, mely a járda jobb *(NY-DNY)* oldalán, egy korosabb hársfán található.

*(Eper\_04 koordinátái: N46 42.434 E20 33.607)*

***5. résztáv:****/ Eperjes, Szent István tér (NY) - Eperjes, Rajt-Cél (DA092INF)/*  
Pontkezelést követően az épületnél forduljunk balra *(K-ÉK)* a fák közé, a sétányon a Szent István emlékoszlop irányába. A park sarkát „levágva” menjünk ki a területről a bolt felöli járdára, D-DK-i irányba. A járdán balra fordulva *(K-ÉK)*, már látjuk is a túra, egyben **Eperjes Rajt-Cél** pontját. Itt zárul a Tanpálya, mely a megérkezést követően is ellenőrzőpont igazolást igényel.

*(Eper\_R-C koordinátái: N46 42.429 E20 33.684)*

Feldolgozták: Grecsó Erzsébet, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*